Държавен вестник, бр. 103, 2016 г., стр. 41

БРОЙ  103	
Д Ъ Р Ж А В Е Н  В Е С Т Н И К 	
СТР.  41  
1. приема вътрешните планове за аварийно 
реагиране по чл. 40, ал. 1 след получаването 
на становище на органа по ал. 3;
2. установява политика, процеси и про-
цедури за оценка на докладите за големите 
опасности и на документите по чл. 22, ал. 1, 
т. 1, 2 и 4;
3. разглежда и приема доклади за големите 
опасности и представените с тях документи 
по чл. 22, ал. 1, т. 1, 2 и 4, както и други 
документи, представени съгласно наредбата;
4. предоставя политиката, процесите и про-
цедурите за оценка на докладите за големите 
опасности и на документите по чл. 22, ал. 1, 
т. 1, 2 и 4 на разположение на титулярите на 
разрешения за търсене и проучване или за 
проучване на подземни богатства – нефт и 
природен газ, във водите по чл. 2, ал. 1 и на 
концесионерите по предоставени концесии за 
добив на подземни богатства – нефт и приро-
ден газ, във водите по чл. 2, ал. 1 (наричани 
по-нататък „титулярите на разрешения“, съ-
ответно – „концесионерите“), както и обоб­
щена информация за тях на разположение на 
обществеността;
5. изисква от титулярите на разрешения 
или от концесионерите или от операторите да 
представят цялата фактологична информация 
и други данни съгласно тази наредба и под-
робните процедури за оценка на докладите за 
големите опасности; информацията трябва да 
отговаря на следните минимални изисквания:
а) установени са всички предвидими опас-
ности, които биха могли да доведат до голя-
ма авария, включително за околната среда, 
оценени са рисковете, свързани с тях, и са 
набелязани мерки за контрол на рисковете, 
включително аварийно реагиране;
б) системата за управление във връзка с 
безопасността и околната среда е описана 
по подходящ начин и показва, че са спазени 
изискванията на тази наредба;
в) посочени са подходящи мерки за про-
веждането на независима проверка и за одит 
от страна на оператора или собственика;
6. изготвя доклади в съответствие с изиск­
ванията на тази наредба въз основа на инфор-
мация, предоставена от другите компетентни 
органи по ал. 1 и чл. 4;
7. сътрудничи си с компетентните органи 
по ал. 1 и чл. 4;
8. ежегодно предоставя на Европейската 
комисия:
а) годишен доклад, който съдържа инфор-
мацията по т. 3 от приложение № 1;
б) информация за всички дейности, целящи 
гарантиране на нормалното функциониране, 
непрекъснатостта и целостта на критичните 
инфраструктури за възпиране, намаляване, 
смекчаване или неутрализиране на заплахите, 
рисковете или уязвимостта им.
(6) Министърът на енергетиката изпълнява 
функциите по ал. 5, когато общият брой на 
инсталациите, на които има човешко при-
съствие, е не повече от шест. Министърът на 
транспорта, информационните технологии и 
съобщенията изпълнява функциите по ал. 5, 
когато общият брой на инсталациите, на които 
има човешко присъствие, надвиши шест броя.
(7) Министърът на енергетиката съвместно 
с министъра на външните работи при необ-
ходимост разработва и въвежда съгласувани 
или съвместни процедури с други органи на 
държавите – членки на Европейския съюз, за 
изпълнение на задълженията по тази наредба.
(8) Министърът на отбраната чрез Военно-
морските сили на Република България оказва 
помощ при провеждане на спасителни и не-
отложни аварийно-възстановителни работи в 
случай на замърсяване на морската среда с 
нефт и нефтопродукти съобразно Националния 
авариен план за борба с нефтени разливи в 
Черно море по чл. 41, ал. 1.
(9) Органите по ал. 1 спазват принципите 
за независимост и обективност при изпълне-
ние на функциите си и основават политиката, 
организацията и оперативните си процедури 
на принципите по приложение № 2.
(10) Органите по ал. 1 публикуват на ин-
тернет страниците си тази наредба.
(11) Органите по ал. 1 осигуряват необ-
ходимите човешки и финансови ресурси за 
изпълнение на задълженията си по тази на-
редба съобразно равнището на извършваните 
дейности по търсене и проучване или проуч-
ване, или добив на подземни богатства – нефт 
и природен газ, във водите по чл. 2, ал. 1.
(12) Органите по ал. 1 могат да сключат 
споразумения със съответните агенции на 
Европейския съюз и/или с други компетентни 
органи за осигуряване на експертен опит с 
цел подпомагане изпълнението на функциите 
по тази наредба.
(13) Органите по ал. 1 изготвят процедури 
за изпълнение на задълженията си, като не се 
засягат други отговорности, свързани с тър-
сене и проучване или проучване, или добив 
на подземни богатства – нефт и природен газ, 
на сушата, включително мерките по Наредба 
№ 9 от 2003 г. за минималните изисквания за 
осигуряване на безопасността и здравето на 
работещите при добиване на подземни богат-
ства чрез сондиране (ДВ, бр. 79 от 2003 г.).
(14) Органите по ал. 1 изготвят официално 
споразумение за установяване на необходимите 
механизми за съвместна работа, включително 
надзор, наблюдение и прегледи от органа по 
ал. 2, съвместно планиране и инспектиране, 
разделение на отговорностите за обработка 
на докладите за големите опасности, съв-
местно разследване, вътрешна комуникация 
и доклади, които се публикуват съвместно за 
външно ползване.